O **Gran Premio de San Marino de 1982** foi unha carreira de Fórmula Un celebrada o 25 de abril de 1982 no Autódromo Enzo e Dino Ferrari en Imola, Italia. Foi a cuarta carreira do Campionato do Mundo de pilotos de 1982.

A carreira estivo marcada polo boicot de moitos equipos como parte dunha guerra política, non relacionado co evento en se, que involucraba as dúas forzas dominantes dentro do deporte, a FISA e a FOCA, o que provocou que a grella para esta carreira fora só de 14 coches. Foi a derradeira carreira de Gilles Villeneuve, xa que morreu na seguinte carreira en Bélxica.

Resumo
------

*Véxase tamén**:*  guerra FISA-FOCA.
Nunha decisión relativa ao Gran Premio do Brasil de 1982, Nelson Piquet e Keke Rosberg foron excluídos polo uso nos seus vehículos de tanques de auga de lastre para mantelos baixo o límite de peso durante a carreira. Seguiu unha protesta inmediata da Asociación de Construtores de Fórmula Un (FOCA), e nunha decisión que sucedeu logo do Gran Premio do oeste dos Estados Unidos decidiuse que a seguinte carreira sería boicoteada, a carreira era Imola.

Aínda que a maioría dos equipos aliñados na FOCA, como Brabham, McLaren, Williams e Lotus boicotearon a carreira, catro equipos Tyrrell, Osella, ATS e Toleman, romperon o boicot e participaron na carreira.

Incluso coa participación destes equipos ao comezo da carreira, só había 14 participantes no Gran Premio de San Marino, dos cales só os Ferrari e Renault eran considerados equipos competitivos. Isto non desanimou aos *tifosi*, talvez ata o contrario, xa que melloraban as posibilidades de Ferrari, e o lugar estaba cheo de espectadores.

Malia os Renault de René Arnoux e Alain Prost cualificaron 1º e 2º, os seus coches fallaron na carreira deixando a Ferrari ocupando as dúas primeiras posicións con Gilles Villeneuve e Didier Pironi liderando. O terceiro clasificado, o Tyrrell de Michele Alboreto quedou atrás, polo que Ferrari ordenou aos seus pilotos reducir a velocidade para minimizar o risco dunha falla mecánica ou quedar sen combustible. Villeneuve creeu que esta orde tamén significaba que os coches mantiveran a posición na pista, con Villeneuve por diante de Pironi. Pero, Pironi pensou que os coches estaban libres para disputar a carreira, e pasou a Villeneuve. Villeneuve creeu que Pironi simplemente estaba tratando de darlle vida a unha carreira doutro xeito aburrida, e debidamente volveu a pasar ao seu compañeiro de equipo, asumindo que logo manterían a posición para o resto da carreira. Así, Villeneuve non protexeu á liña interior ao entrar na curva Tosa na última volta, e Pironi pasoulle para levarse a vitoria. Villeneuve enfureceuse ante o que viu como unha traizón de Pironi, aínda que a opinión dentro do equipo Ferrari dividiuse sobre o verdadeiro significado da orde de reducir a velocidade. A expresión de Villeneuve era hosca no podio, enfurecido pola acción de Pironi. Foi citado despois dicindo: "Nunca volverei a falar con Pironi de novo na miña vida." Demostraron ser palabras proféticas, xa que aínda non se falaba co seu compañeiro de equipo cando morreu durante a cualificación para o Gran Premio de Bélxica, dúas semanas despois.

Manfred Winkelhock foi descualificado pola falta de peso do seu coche na verificación técnica posterior á carreira.

Malia que a maior parte dos equipos aliñados na FOCA boicotearon a carreira foi válida para o campionato do mundo. Isto foi causa de discordia cos equipos FOCA xa que as dúas anteriores carreiras boicoteadas celebradas durante a guerra (o Gran Premio de España de 1980 e Gran Premio de Suráfrica de 1981), foran declaradas fóra de campionato e non contaron para o campionato nin para os rexistros oficiais.

Cualificación
-------------

| Pos | Nº | Piloto | Construtor | Volta | Diferenza |
| --- | --- | --- | --- | --- | --- |
| 1 | 16 | Francia René Arnoux | Renault | 1:29.765 | — |
| 2 | 15 |  Alain Prost | Renault | 1:30.249 | + 0.484 |
| 3 | 27 |  Gilles Villeneuve | Ferrari | 1:30.717 | + 0.952 |
| 4 | 28 | Francia Didier Pironi | Ferrari | 1:32.020 | + 2.255 |
| 5 | 3 | Italia Michele Alboreto | Tyrrell-Ford | 1:33.209 | + 3.444 |
| 6 | 23 | Italia Bruno Giacomelli | Alfa Romeo | 1:33.230 | + 3.465 |
| 7 | 22 | Italia Andrea de Cesaris | Alfa Romeo | 1:33.397 | + 3.632 |
| 8 | 35 |  Derek Warwick | Toleman-Hart | 1:33.503 | + 3.738 |
| 9 | 31 | Francia Jean-Pierre Jarier | Osella-Ford | 1:34.336 | + 4.571 |
| 10 | 36 | Italia Teo Fabi | Toleman-Hart | 1:34.647 | + 4.882 |
| 11 | 4 |  Brian Henton | Tyrrell-Ford | 1:35.262 | + 5.497 |
| 12 | 9 | Alemaña Manfred Winkelhock | ATS-Ford | 1:35.790 | + 6.025 |
| 13 | 32 | Italia Riccardo Paletti | Osella-Ford | 1:36.228 | + 6.463 |
| 14 | 10 | Chile Eliseo Salazar | ATS-Ford | 1:36.434 | + 6.669 |

Clasificación
-------------

| Pos | Nº | Piloto | Construtor | Voltas | Tempo/Retirada | Grella | Puntos |
| --- | --- | --- | --- | --- | --- | --- | --- |
| 1 | 28 | Francia **Didier Pironi** | **Ferrari** | 60 | 1:36:38.887 | 4 | **9** |
| 2 | 27 |  **Gilles Villeneuve** | **Ferrari** | 60 | + 0.366 | 3 | **6** |
| 3 | 3 | Italia **Michele Alboreto** | **Tyrrell-Ford** | 60 | + 1:07.684 | 5 | **4** |
| 4 | 31 | Francia **Jean-Pierre Jarier** | **Osella-Ford** | 59 | + 1 volta | 9 | **3** |
| 5 | 10 | Chile **Eliseo Salazar** | **ATS-Ford** | 57 | + 3 voltas | 14 | **2** |
| DSC | 9 | Alemaña Manfred Winkelhock | ATS-Ford | 54 | Descualificado | 12 |  |
| NC | 36 | Italia Teo Fabi | Toleman-Hart | 52 | Non clasificado | 10 |  |
| Ret | 16 | Francia René Arnoux | Renault | 44 | Turbo | 1 |  |
| Ret | 23 | Italia Bruno Giacomelli | Alfa Romeo | 24 | Motor | 6 |  |
| Ret | 32 | Italia Riccardo Paletti | Osella-Ford | 7 | Suspensión | 13 |  |
| Ret | 15 | Francia Alain Prost | Renault | 6 | Motor | 2 |  |
| Ret | 22 | Italia Andrea de Cesaris | Alfa Romeo | 4 | Eléctrico | 7 |  |
| Ret | 4 |  Brian Henton | Tyrrell-Ford | 0 | Transmisión | 11 |  |
| Ret | 35 |  Derek Warwick | Toleman-Hart | 0 | Eléctrico | 8 |  |

Posicións logo da carreira
--------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Clasificación no campionato de pilotos

| Pos | Piloto | Puntos |
| --- | --- | --- |
| 1 | Francia Alain Prost | 18 |
| 2 | Austria Niki Lauda | 12 |
| 3 | Francia Didier Pironi | 10 |
| 4 | Italia Michele Alboreto | 10 |
| 5 | Finlandia Keke Rosberg | 8 |

 | Clasificación do campionato de construtores

| Pos | Construtor | Puntos |
| --- | --- | --- |
| 1 | Francia Renault | 22 |
| 2 |  McLaren-Ford | 20 |
| 3 | Italia Ferrari | 16 |
| 4 |  Williams-Ford | 14 |
| 5 |  Tyrrell-Ford | 10 |

 |

* **Notas**: Só están incluídos os cinco primeiros postos da clasificación.

|  |  |  |
| --- | --- | --- |
| Carreira anterior:**Gran Premio do oeste dos Estados Unidos de 1982** | **Campionato Mundial de Fórmula 1 da FIATemporada 1982** | Carreira seguinte:**Gran Premio de Bélxica de 1982** |
| Carreira anterior:**Gran Premio de San Marino de 1981** | **Gran Premio de San Marino** | Carreira seguinte:**Gran Premio de San Marino de 1983** |

Notas
-----

*A menos que se indique o contrario, todos os resultados da carreira tómanse de "The Official Formula 1 website". Consultado o 2007-06-16.*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gran Premio de San Marino de 1982*** |

### Ligazóns externas